
1. UVOD

Na temelju članka 71. Zakona o dugu, zaduživanju i jamstvima Federacije Bosne i Hercegovine („Službene novine FBiH“, broj: 45/25) i članka 3. Pravilnika o izvješćivanju i objavljivanju informacija o dugu i jamstvima („Službene novine FBiH“, broj: 97/25) Općina je dužna sačinjavati i Općinskom vijeću dostavljati kvartalno izvješće o dugu Općine. 

2. OPĆI DIO

Termini koji se koriste u ovom Izvješću imaju sljedeća značenja:
Dug je financijska obveza za pozajmljena novčana sredstva nastala u skladu sa aktom o preuzimanju financijske obveze.
Zaduživanje je stvaranje financijske obveze po osnovu ugovora o kreditu, zajmu, financijskom lizingu i izdavanju vrijednosnih papira.
Dug grada i općine je unutarnji i vanjski dug grada i općine.
Dugoročni dug je dug koji se otplaćuje u roku dužem od jedne godine od dana zaduženja.
Kratkoročni dug je dug koji se otplaćuje u roku kraćem od jedne godine od dana zaduživanja.
Jamstvo je preuzeta financijska obveza u vidu jednostrane pisane izjave izdavatelja jamstva ili dvostranog sporazuma zaključenog između izdavatelja jamstva i korisnika jamstva da izdavatelj jamstva plati dospjelu, a neizmirenu obvezu, u slučaju da dužnik, koji ima primarnu obvezu za izvršenje dospjele financijske obveze osigurane jamstvom, nije izvršio takvu obvezu.
Vanjski dug Federacije, županije, grada i općine, vanproračunskog korisnika i javnog poduzeća je dug prema inozemnim povjeriteljima plativ u stranoj valuti.
Unutarnji dug Federacije, županije, grada i općine, vanproračunskog korisnika i javnog poduzeća je dug Federacije, županije, grada i općine izuzimajući njihov vanjski dug.
Federacija, županija, grad i općina se mogu zaduživati u zemlji i inozemstvu, u domaćoj i stranoj valuti uzimanjem kredita, zajmova, financijskog lizinga i izdavanjem vrijednosnih papira i preuzimanjem duga.
Federacija, županija, grad i općina se mogu zaduživati kratkoročno i dugoročno.
U skladu sa odredbama Zakona o dugu, zaduživanju i jamstvima FBiH općine se ne mogu zaduživati bez prethodne pisane suglasnosti Federalnog ministarstva financija, a javna poduzeća grada ili općine se ne mogu zaduživati bez prethodne pisane suglasnosti gradskog odnosno općinskog vijeća.
Sve obveze koje čine unutarnji i vanjski dug grada/općine imaju jednaki status, bez obzira kada su nastale i da li su nastale izdavanjem vrijednosnih papira, uzimanjem kredita, zajmova, financijskog lizinga ili preuzimanjem duga.
Otplata glavnice duga, plaćanje kamata, naknada i ostalih obveza na taj dug su prioritetna obveza grada/općine, bez obzira na izvore prihoda i da li su položena na račun u komercijalnoj banci ili na račun kod Centralne banke i ne podliježu, sada ili kasnije, bilo kojem drugom potraživanju.
3. STRUKTURA DUGA

	Ročnost duga
	Naziv kreditora
	Ugovoreni iznos kredita
	Iskorišteni iznos kredita
	Otplaćene kamate u II. tromjesečju
	Stanje duga na dan 31.03.2026.
	Stanje duga na dan 30.06.2026.

	Dugoročni unutarnji dug
	NLB Banka dd
	2.603.159,00 KM
	2.603.159,00 KM
	23.709,02 KM
	1.948.622,23 KM
	1.792.484,49 KM

	
	BBI Banka dd
	3.000.000,00 KM
	3.000.000,00 KM
	30.839,95 KM
	2.655.363,36 KM
	2.479.957,36 KM

	UKUPNO
	
	
	
	54.548,97 KM
	4.603.985,59 KM
	4.272.441,85 KM

	Dugoročni vanjski dug
	Razvojna banka
	256.457,00 USD
	202.601,00 USD
	303,90 USD
	81.041,00 USD
	76.988,49 USD

	
	EIB
	4.346.000,00 EUR
	4.130.733,  EUR
	-
	3.333.317,00 EUR
	3.333.317,00 EUR

	UKUPNO
	
	
	
	521,43 KM
	6.654.804,13 KM
	6.651.496,71 KM

	SVEUKUPNO
	
	
	
	55.070,40 KM
	11.258.789,72 KM
	10.923.938,56 KM



Tablica 1. Prikaz dugovanja Općine Prozor-Rama na dan 30.06.2026. godine

Struktura neotplaćenog duga pokazuje da je 39,11% unutarnjeg duga, a 60,89% vanjskog duga. 

U strukturi ukupnog neotplaćenog duga 82,69% duga se odnosi na financiranje kapitalnih investicija.

Kapitalna ulaganja predstavljaju važan instrument razvoja lokalne zajednice jer su usmjerena na izgradnju i unaprijeđenje komunalne, prometne i druge javne infrastrukture. Realizacijom takvih projekata stvaraju se dugoročne pretpostavke za gospodarski razvoj, otvaranje novih radnih mjesta, razvoj poduzetništva i turizma te podizanje kvalitete života stanovništva. Sredstva uložena u kapitalne projekte stvaraju trajnu vrijednost za općinu zbog čega se zaduženje usmjereno u razvojne projekte smatra opravdanim i usmjerenim na dugoročni napredak lokalne zajednice.

4. UNUTARNJI DUG 

U skladu s člankom 19. Zakona o dugu, zaduživanju i jamstvima u Federaciji BiH („Službene novine FBiH“, broj 45/25) općinsko vijeće donosi posebnu odluku o zaduženju kojom se utvrđuje visina i svrha zaduženja, forma i uvjeti zaduženja, rok dospijeća, ovlasti za davanje instrumenata osiguranja te drugi potrebni elementi, a Načelnik je ovlašten da provede navedenu odluku. Općinsko vijeće Prozor-Rama je na sjednici dana 20.12.2024. godine donijelo Odluku o zaduženju broj: 01-04-3362/24. Unutarnji dug Općine Prozor-Rama se sastoji od dva kredita:
1. Ugovor o dugoročnom kreditiranju s NLB bankom d.d. Sarajevo na razdoblje od 4 (četiri) godine. Kredit je podignut u svrhu restrukturiranja tj. zatvaranje duga po kratkoročnom overdraft kreditu i plaćanje duga prema Proračunu Federacije BiH prema instrukciji od Federalnog ministarstva financija. Prvi datum dospjeća glavnice i kamate je 14.03.2025. godine, a zadnji datum dospijeća je 14.02.2029. godine. Kredit je ugovoren u iznosu od 2.603.159,31 KM s fiksnom kamatnom stopom od 5%. 
2. Ugovor o kreditiranju s BBI bankom d.d. Sarajevo u svrhu dugoročnog financiranja kapitalnih investicija na 4 (četiri) godine s fiksnom kamatnom stopom od 4,75%, a odnosi se na cijelo razdoblje otplate koje počinje 04.10.2025. i traje do 04.09.2029. godine. Kredit je ugovoren na iznos od 3.000.000,00 KM.




5. VANJSKI DUG

Općina Prozor-Rama ima sklopljene ugovore o kreditiranju sa sljedećim vanjskim kreditorima:
1. Razvojna banka FBiH – podugovor sklopljen 1998. godine s Vladom FBIH, Federalnim ministarstvom poljoprivrede, vodoprivrede i šumarstva, Federalnim ministarstvom financija, a podignut je u svrhu sanacije komunalne infrastrukture Sektor "Vodoopskrba, kanalizacija i čvrsti otpad". Rok vraćanja kredita je 30 godina uz 8 godina grejs razdoblja (otplata kamate bez glavnice – od 01.10.1998. do 01.04.2006. godine) sa fiksnom kamatnom stopom od 0,75%. Otplata se vrši polugodišnje počevši od 01.04.2006. godine i zaključno s 01.10.2035. godine. Povučeni iznos kredita je 202.601,29 USD (američkih dolara).

2. Europska investicijska banka (EIB) – podugovor sklopljen 2013. godine s Federacijom BiH koju zastupa Federalno ministarstvo financija. Kredit je odobren zbog pružanja podrške u financiranju Podprojekta „Dovršetak izgradnje sustava vodoopskrbe naselja po obodu Ramskog jezera i sanacija uže gradske zone u Općini Prozor-Rama“. Prvi datum otplate kredita je 31.12.2018. godine, a zadnji 29.12.2045. godine. Člankom 3. Ugovora o financiranju između Bosne i Hercegovine i Federacije Bosne i Hercegovine i Europske investicijske banke definirana je varijabilna kamatna stopa (šestomjesečni EURIBOR) s fiksnim intervalom određenim od strane EIB-a. Zbog ovakve kamate otplatni plan za ovaj kredit, koji dostavlja Federalno ministarstvo financija je samo projekcija jer se ne može točno znati kako će se kretati šestomjesečni EURIBOR. Povučeni iznos kredita je 4.130.733,00 EUR. 


6. JAMSTVA

Općina može izdavati jamstva vanproračunskim korisnicima općine i gospodarskim subjektima sa sjedištem na području općine i to u sljedeće svrhe:
· Financiranje kapitalne investicije,
· Financiranje programa restrukturiranje ili financijske sanacije gospodarskog subjekta koji pruža usluge od javnog interesa.

U skladu s člankom 65. stavak 2. Zakona o dugu, zaduživanju i jamstvima u FBiH („Službene novine FBiH“, broj 45/25) općina je dužna Federalnom ministarstvu financija dostavljati podatke o ukupnom dugu i jamstvima općine, te dugu javnih poduzeća iz nadležnosti grada i općine. Općinsko vijeće je donijelo Odluku o davanju suglasnosti na kreditno zaduženje JKP Vodograd d.o.o. (broj 01-04-1761/25 od 03.06.2025.godine)  u svrhu kapitalnog ulaganja u okviru Eko parka na iznos od 2.000.000,00 KM na razdoblje od 4 godine. Općina je na temelju pisanog zahtjeva dobila prethodno odobrenje Federalnog ministarstva financija za izdavanje jamstva. Na temelju svega navedenog Općina je potpisala Sporazum o izdavanju jamstva za kreditno zaduženje sa JKP Vodograd d.o.o. 20.06.2025.godine.


	Jamstva Općine
	Nominalna vrijednost kredita
	Stanje obveze na dan 30.06.2026.

	JKP Vodograd d.o.o.
	2.000.000,00 KM
	1.535.695,36 KM


 
Tablica 2. Prikaz jamstava na dan 30.06.2026. godine


7. IZVJEŠTAVANJE

U skladu sa člankom 64. Zakona o dugu, zaduživanju i jamstvima u FBiH („Službene novine FBiH“, broj: 45/25) i člankom 3. Pravilnika o evidencijama i izvješćivanju o dugu i jamstvima („Službene novine FBiH“, broj 92/25) Općina je uspostavila evidenciju o ukupnom dugu i jamstvima.
Općina je dužna dostavljati izvješća Federalnom ministarstvu financija na izvještajnim obrascima I1-I6 u roku od 20 dana po isteku tromjesečja. Navedeni obrasci za II. tromjesečje 2026. godine su blagovremeno dostavljeni nadležnom ministarstvu. 
Općina je dužna sačinjavati i dostavljati Općinskom vijeću kvartalno izvješće o dugu Općine.
[bookmark: _GoBack]
Obradila:								
Služba za razvoj, poduzetništvo, obrt i financije						
Marija Mišura, mag.oec.					                	NAČELNIK
									       dr. Jozo Ivančević

